Kavarskas

Kavarskas (, poola keeles Kowarsk) on linn Leedus Utena maakonnas Anykščiai rajooni Kavarskase vallas ja on selle valla halduskeskus.

Linn asub merepinnast 82 meetri kõrgusel Šventoji jõe ääres. Jõele rajati aastal 2002 Kavarskase hüdroelektrijaam võimsusega 1,5 MW, selle käigus moodustus jõele Kavarskase paisjärv. Paisjärve varustab Nevėžise jõe veega aastal 1968 rajatud ja Traupise alevi juurest alguse saav kanal. Linnas asuvad looduskaitsealused Kavarskase tufiallikad.

Linnas on postkontor, keskkool ja raamatukogu. Vaatamisväärsusteks on Kavarskase kirik (ehitatud aastail 1857–1887), mille juures asuvad kolm kellatorni (valminud aastail 1769, 1883 ja 1889), XIX sajandil valminud kabel ja tulpkabel aastast 1929. Ukmergėsse viiva tee ääres asub aastal 1936 püstitatud Leedu kõrgeim rist.

 Ajalugu 

XV sajandil asus linna kohal Mažoji Pienionysi mõis. Aastal 1563 püstitati selle juurde aastal 1463. Sajandi lõpus oli selle mõisa omanikuks Stanisław Kowarski, kelle järgi on saanud nime ka mõisa juurde kujunev asula.

Asulat on esimest korda mainitud 1538. aastal, mil see sai alevi staatuse. Algselt oli selle nimi Kovarskas, tänapäevase nime sai see aastal 1960.

Kovarskas kuulus hiljem Astikastele, Ogińskitele, Tyszkiewiczitele ja Siesickitele. Aastal 1797 rajati alevisse kihelkonnakool. Aastal 1842 põles suur osa Kavarskasest maha. Tsaariajal kasutati alevi kohta venekeelset nimekuju Коварскъ.Коварскъ. Географическо-статистический словарь Российской империи, Kd. 2 (Дабанъ — Кяхтинское Градоначальство). СПб, 1865, 648 lk.

Aastal 1905 läks linn tsaari valdusse. Aastal 1914 rajati sinna veski ja saekaater. Esimese maailmasõja päevil rüüstasid sõdurid linna ja põletasid selle maha.

Nõukogude võimud küüditasid 11 Kavarskase elanikku. Teise maailmasõja ajal põles maha alevi keskosa, hävis ka sealne veski. Suvel 1941 hukati sealsed juudid.Holocaust Atlas of Lithuania Sõja järel tegutsesid alevi ümbruskonnas Leedu metsavennad.Kazys Misius. Kavarskas. Visuotinė lietuvių enciklopedija, Kd. IX (Juocevičius-Khiva). – Vilnius: Mokslo ir enciklopedijų leidybos institutas, 2006. 639 lk. Nõukogude perioodil oli Kavarskas kohaliku kolhoosi keskasulaks. Kavarskas sai linnaks 1956.

Elanikkond

<tr valign=top><td>
 572 (1865)
 1 546 (1897)
 1 041 (1923)
 1 287 (1959)
 1 191 (1970)
 1 100 (1974)
 1 100 (1976)
<td>
 1 113 (1979)
 972 (1989)
 809 (2001)
 666 (2011)
 653 (2012)
 574 (2017)
 554 (2018)

2011. aasta rahvaloenduse andmetel oli Kavarskase elanikest leedulasi 97,15% ja venelasi 1,5%.

Viited

 Välislingid 

Linn Poola geograafilises sõnastikus
Linn portaalis vietoves.Lt

Kategooria:Leedu linnad
Kategooria:Anykščiai rajoon